গ্রামীণ বাঙ্গালী জীবনে ঋতুভিত্তিক উৎসবমূলত প্রাত্যহিক প্রয়োজনকেন্দ্রিক । বছরের প্রারম্ভিক ঋতু গ্রীষ্ম ও সমাপনী ঋতু বসন্তে গঞ্জগ্রামে সবচেয়ে বেশী মেলা’র আয়োজন হয় । নতুন বছরে জীবন জীবিকার জন্য প্রয়োজনীয় সামগ্রী পাওয়া যায় এসব মেলাতে । বর্ষায় নৌকাবাইচ, মাছ ধরা, পলো বাওয়া, শরৎ-এ শারদীয় দূর্গোৎসব, হেমন্তে নবান্ন উৎসব, শীতে পিঠেপুলি, যাত্রাপালা, ঘোড়দৌড়, ষাড়ের লড়াই ইত্যাদি প্রতিটি গ্রামীণ উদ্যোগে প্রকৃতির সাথে মেলবন্ধন রাখা হয় । জীবনজীবিকার চাহিদাও পূরণ হয় । কিন্তু শহরে প্রকৃতির সাথে মেলবন্ধন করে এমন অনেক কিছুই করা সম্ভব হয় না । সে অভাব পূরণ করে দেয় বিভিন্ন সাংস্কৃতিক সংগঠন । এক সময় বাংলাবর্ষ বরণই ছিল শহুরে বাঙ্গালীর ঋতুকেন্দ্রিক একমাত্র উৎসব । এখন তা আর বর্ষবরণে থেমে নেই । এখন বর্ষায় বর্ষাবরণ হয়, শরতে শরৎবরণ হয়, হেমন্তে নবান্ন হয়, শীতে পৌষমেলা হয়, বসন্তে বসন্ ত উৎসব হয়, ফাগুয়া হয় চৈত্রের শেষ বিকেলেও বর্ষবিদায়ের নানা আয়োজন থাকে । রাজধানী ঢাকা থেকে শুরু করে প্রায় প্রতিটি শহরে-নগরে ঋতুকেন্দ্রিক উৎসব এখন বিস্তৃত হচ্ছে । শহুরে বাঙ্গালী তাঁর সাংস্কৃতিক পরিচয়কে অন্তরে ধারন করতে শিখছে ।